Arvid Sundby

Arvid Sundby () var ein norsk arkitekt. Han var i mange år leiar av NSB Arkitektkontor (1947-1971) og hadde stor innverknad på norsk jernbanearkitektur i etterkrigstida. 

Sundby var utdanna ved Technische Hochschule i Karlsruhe i 1924.

 Jernbanearkitekt 
Sundby teikna ein rekke bygningar knytte til jernbana, som stasjonsbygningar, verkstader, lokstallar, vaktarbustader og velferdshus. Hans mest kjende bygning er monumentale Bodø stasjon (1962), som er freda. Som leiar av Arkitektkontoret stod han bak ei rekkje bygningar på strekningane som vart bygde etter andre verdskrigen, særleg på nordre del av Nordlandsbana, som Røkland stasjonsbygning med lokstall og vaktarbustad, Bodø stasjonsbygning, godshus og lokstall, Støver stasjon, Oteråga stasjon, Valnesfjord stasjon og Fauske stasjon sitt godshus og hybelhus for tilsette. 

Andre stader stod han mellom anna bak utvidinga av Dombås stasjon i 1956, då venterommet blei utvida og restauranten fekk eit eige utbygg. Porsgrunn stasjon - nybygg (1960) og godshuset på Lillehammer (1950) er òg Sundby sitt verk.

 Andre arbeider 
Stilmessig bevega Sundby seg frå historismen (nyrenessanse, nybarokk) over mot funksjonalismen Eit eksempel er Stensgata 11 på Fagerborg i Oslo, ein stor leigegard i funksjonalistisk stil frå 1936. Sundby samarbeidde med Arnstein Arneberg om det store funksjonalistiske forretningsbygget i Stortingsgata 12 i Oslo (1934). I Oslo teikna han òg det store industrianlegget til Jordan-fabrikken på Løren, som sto ferdig i 1933. 

 Verk i utval 
(Årstala for stasjonar er byggjeåret; desse kan vike av frå opningsåret for stasjonen og banestrekninga.)
 Bodø stasjon, (1962), med lokstall, godshus og vaktarbustad (freda)
 Støver stasjon (1961), Røkland stasjon med lokstall og vaktarbustad (1955), Oteråga stasjon (1957), Tverrlandet stasjon (1957), Valnesfjord stasjon (1957),
 Fauske stasjon, hybelhus, godshus og lokstall (1958)
 Dombås stasjon - utviding (1956).
 Koppang stasjon - ny stasjonsbygning (1959) - saman med Ina Backer
 Porsgrunn stasjon - ny stasjonsbygning (1960)
 Åndalsnes stasjon - godshus på Jernbanekaia (1962) - (rive ca. 2005)
 Stortingsgaten 12 - forretningsbygg i Oslo (1934) - med Arnstein Arneberg
 Stensgata 11, Fagerborg i Oslo, funksjonalistisk leigegard (1936). 
 Jordans børstefabrikk med produksjonshall, verkstader, lager, styrarbygning m.m. Løren i Oslo (1933, riven 2020)

Kjelder

 Litteratur


Denne artikkelen byggjer på «Arvid Sundby» frå ,  den 23. mai 2024.  


Kategori:Norske arkitektar